Vognkortet består av to deler. Del 2 (eierdelen) inneholder hovedsakelig opplysninger knyttet til kjøretøyets og eierens identitet. I tillegg inneholder denne delen melding om eierskifte (salgsmelding). Denne delen bør oppbevares på et sikkert sted atskilt fra kjøretøyet. Del 1 (teknisk del) inneholder de samme opplysningene som del 2, men har i tillegg en del tekniske opplysninger om kjøretøyet. Denne delen skal være med i kjøretøyet under kjøring.